Жена от Кюстендил е настанена в дупнишката болница със съмнение за коронавирус Жена от Кюстендил е хоспитализирана снощи в общинската болница „ Св . Иван Рилски “ в Дупница . Пациентката е с грипоподобни симптоми и със съмнение за коронавирус . Тя не е пристигнала от Италия , но е имало контакт с хора , които са били там . Жената се е обадила на тел . 112 , след това е транспортирана с специализираната за тези случаи линейка към общинската болница . Взети са необходимите материали за изследване за COVID - 19 и са изпратени в Националната референтна лаборатория в София .